Babelscape/SREDFM huggingface dataset:
Ιωάννης ο Ιταλός

Ο Ιωάννης ο Ιταλός (1025 – 1090) ήταν Βυζαντινός φιλόσοφος του Μεσαίωνα, που επηρεάστηκε από τον Αριστοτέλη και τον Πλάτωνα. Κατείχε την έδρα της φιλοσοφίας στο Πανδιδακτήριο της Κωνσταντινούπολης, ενώ υπήρξε αξιωματούχος της βυζαντινής αυλής και πρεσβευτής. Καταγόταν από την Καλαβρία, σπούδασε στη Νότια Ιταλία και στη συνέχεια φιλοσοφία στην Κωνσταντινούπολη με τον Μιχαήλ Ψελλό, τον οποίο διαδέχτηκε στην έδρα του στο Πανδιδακτήριο. Οι θέσεις του, όπως ότι η φιλοσοφική ορθολογική σκέψη μπορεί να διερευνήσει θρησκευτικά ζητήματα που άπτονται εκκλησιαστικών δογμάτων, προκάλεσαν σημαντική αντίδραση στην κοινωνία της εποχής, με αποτέλεσμα να αποδοκιμαστούν από εκκλησιαστική σύνοδο το 1077. Ο Ιωάννης συνέχισε να διδάσκει, αλλά το 1082 δικάστηκε και κρίθηκε ένοχος από σύνοδο στην οποία συμμετείχαν ο πατριάρχης Ευστράτιος Γαριδάς, ο αυτοκράτορας Αλέξιος Κομνηνός και άλλοι εκκλησιαστικοί και κοσμικοί παράγοντες. Ο Ιωάννης -καθώς και οι μαθητές του- αποκήρυξε τις ιδέες του και αποσύρθηκε πιθανότατα σε μοναστήρι. Οι ιδέες του αν και έχασαν έδαφος μετά τις συνόδους, επηρέασαν σημαντικά σύγχρονους και μεταγενέστερους φιλοσόφους και στα δυο τμήματα της ρωμαϊκής αυτοκρατορίας, ανατολικό και δυτικό. Το "Συνοδικό", το οποίο διαβάζεται στην Ανατολική Ορθόδοξη εκκλησία κατά την Κυριακή της Ορθοδοξίας περιέχει έντεκα αναθέματα με τίτλο του σχετικού κεφαλαίου «Του Ιταλού Ιωάννου. Κεφάλαιον ια΄».
Φατίχ Ακίν

Ο Φατίχ Ακίν ("Fatih Akin", 25 Αυγούστου 1973) είναι Γερμανός σκηνοθέτης, σεναριογράφος και παραγωγός τουρκικής καταγωγής.

Γεννήθηκε στο Αμβούργο και σπούδασε εκεί από το 1994 μέχρι το 2000 visual communications. Ήδη το 1993 σκηνοθέτησε τα πρώτα του έργα. Μεταξύ αυτών είναι και τα "Sensin" (You're the One!, 1995) και "Getürkt" (Weed, 1996).

Η πρώτη μεγάλη του γερμανόφωνη ταινία ήταν το έργο "Kurz und schmerzlos" ("Ακαριαίο Χτύπημα", 1998), η οποία τιμήθηκε με αρκετά διεθνή βραβεία. Στην ταινία αυτή πρωταγωνιστεί και ο Έλληνας φίλος του Ακίν, Αδάμ Μπουσδούκος.

Η επίσης γερμανόφωνη επιτυχία του "Gegen die Wand" ("Μαζί ποτέ", 2004), όπου ο Μπουσδούκος εμφανίζεται και πάλι, βραβεύτηκε μεταξύ άλλων στην Βαρκελώνη με το European Movie Award. Η "Κουζίνα με ψυχή "(Soul Kitchen) γυρίστηκε σε δική του σκηνοθεσία, σενάριο και παραγωγή και κατέκτησε πολλά γερμανικά βραβεία κινηματογράφου το 2010.

Η ταινία "Η μαχαιριά" γυρίστηκε το 2014 και ήταν υποψήφια για τον Χρυσό Λέοντα στο φεστιβάλ της Βενετίας. Το 2017 σκηνοθέτησε και έγραψε το σενάριο για την ταινία "Μαζί ή τίποτα", η οποία κέρδισε τη Χρυσή Σφαίρα Καλύτερης Ξενόγλωσσης Ταινίας, ήταν υποψήφια για τον Χρυσό Φοίνικα και έφτασε στην τελική εννεάδα για την καλύτερη ξενόγλωσση ταινία στα 90ά βραβεία Όσκαρ.
Γκρέντελ

Ο Γκρέντελ είναι μυθολογικό τέρας στο Αγγλοσαξωνικό επικό ποίημα Μπέογουλφ, το οποίο όλοι φοβούνταν εκτός από τον ίδιο τον Μπέογουλφ. Μέσα στο ποίημα περιγράφεται με διάφορους όρους. 

Ο Γκρέντελ είναι απόγονος του βιβλικού Κάιν, του πρώτου δολοφόνου. Το τέρας στοιχειώνει την αίθουσα δείπνου των Δανών και τρώει τους μεθυσμένους άντρες. Ο Μπέογουλφ εγκαταλείπει την Γκέτλαντ για να νικήσει το τέρας με γυμνά χέρια.

Αργότερα η μητέρα του Γκρέντελ, που έχει μεγαλύτερη ισχύ , θα προσπαθήσει να εκδικηθεί το θάνατο του γιου της , αλλά τελικά σκοτώνεται από τον Μπέογουλφ. 

Η ίδια ιστορία παρουσιάζεται στην σάγκα του "Χρολφ Κράκι" (Hrólf Kraki). Ο αντίστοιχος του Μπεογούλφ , Μπέντβαρ Μπγιάρκι (Bödvar Bjarki), αφήνει την Γκέτλαντ και καταφθάνει στην αυλή των Δανών . Εκεί σκοτώνει ένα τέρας που τρομοκρατούσε τους Δανούς επί δύο χρόνια .
Χαρτογραφία

[[Theatrum Orbis Terrarum|Παγκόσμιος χάρτης του Ortelius]], 1570
Ποικιλομορφία χαρτογραφικών συμβόλωνΗ Μάχη στο ποταμό [[Β' Ρωμαιο-Καρχηδονιακός Πόλεμος|Τρεβία]] ([[218 π.Χ.]]) 1.Κοιλάδα 2.Πεδιάδα 3.Λόφοι 4.Ποτάμια 5.Στρατεύματα 6.Πορεία 7. Ετικέτες 8.Κουκίδα στο χάρτη 9.Υπόμνημα

Χαρτογραφία ονομάζεται ο επιστημονικός κλάδος της γεωγραφίας που περιλαμβάνει ένα σύνολο προσδιορισμένων μελετών, τεχνικών, ακόμη και εργασιών που αφορούν απεικονίσεις επάνω σε επίπεδη ή σφαιρική επιφάνεια, σε σμίκρυνση, ενός τμήματος ή όλης της γήινης επιφάνειας για τη σύνταξη και έκδοση χαρτών. Η εφαρμογή όλων αυτών των διεργασιών αποτελούν την έννοια της χαρτογράφησης, που γίνεται με διάφορες μεθόδους οι οποίες και ονομάζονται χαρτογραφικές προβολές.Η Χαρτογραφία σχετίζεται στενά με την επιστήμη της Γεωγραφίας, αφού οι χάρτες είναι ένα από τα κυριότερα μέσα παρουσίασης και μελέτης των γεωγραφικών δεδομένων.
Ποιητική Έντα

Η Ποιητική Έντα είναι μια συλλογή αρχαίων Σκανδιναβικών ποιημάτων από το Ισλανδικό μεσαιωνικό χειρόγραφο "Codex Regius". Υπό ευρύτερη έννοια η Ποιητική Έντα περιλαμβάνει και έναν αριθμό παρόμοιων ποιημάτων από άλλα χειρόγραφα. Μαζί με την Έντα του Σνόρρι, η Ποιητική Έντα είναι η σημαντικότερη πηγή που έχουμε για την Σκανδιναβική μυθολογία και τους θρύλους των Γερμανικών ηρώων. 

Ο Codex Regius γράφτηκε το 13ο αιώνα αν και δεν είναι γνωστό που βρισκόταν μέχρι να φτάσει το 1643 στα χέρια του Μπρινγιόλφουρ Σβέινσσον ("Brynjólfur Sveinsson"), τότε επισκόπου του Σκάλχολτ (Skálholt). Ο επίσκοπος έστειλε τον Codex Regius ως δώρο στον Δανό βασιλιά. Τοποθετήθηκε στην Βασιλική Βιβλιοθήκη στην Κοπεγχάγη μέχρι το 1971, οπότε και επεστράφη στην Ισλανδία.
Υμίρ

Στη Σκανδιναβική μυθολογία ο Υμίρ (Ymir), ο οποίος αποκαλείται και "Αουργκελμίρ" (Aurgelmir) ανάμεσα στους γίγαντες, ήταν ο ιδρυτής της φυλής των "παγωμένων γιγάντων" και μια σημαντική μορφή της σκανδιναβικής κοσμολογίας. Σύμφωνα με ορισμένα ποιήματα ο Υμίρ συνελήφθη στο Γκιννουνγκαγκάπ όταν ο πάγος από το Νιφλχέιμ συνάντησε τη ζέστη του Μουσπελχέιμ και έλιωσε απελευθερώνοντας σταγόνες από την ύλη εΐτρ. Οι σταγόνες κόλλησαν μεταξύ τους και δημιούργησαν έναν γίγαντα από παγωμένη πάχνη μεταξύ των δύο κόσμων ενώ οι σπίθες από το Μουσπελχέιμ του έδωσαν ζωή . Γίγαντες ξεπήδησαν από το κορμί του ενώ ο Υμίρ κοιμόταν. Άπο τις μασχάλες του ξεπήδησαν μία γυναίκα και ένας άντρας, ενώ από το αριστερό και δεξί του πόδι γεννήθηκε ένας γιος με έξι κεφάλια. 

Ο Υμίρ τρεφόταν από την αγελάδα Αουδούμπλα, η οποία με τη σειρά της τρεφόταν από παγωμένη πάχνη και αλάτι. Το γλείψιμό της στον πάγο κατέληξε να δημιουργήσει τον Μπούρι, που γέννησε τον Μπορ, πατέρα των Οντίν, Βίλι και Βε . 

Ο Οντίν και οι αδελφοί του σκότωσαν τον Υμίρ. Μόνο δύο γίγαντες επιβίωσαν της πλημμύρας από το αίμα του Υμίρ: ο εγγονός του "Μπεργκελμίρ" ("Bergelmir") και η σύζυγός του. Ο Οντίν και τα αδέρφια του χρησιμοποίησαν το σώμα του Υμίρ για να δημιουργήσουν το Μίντγκαρντ στο κέντρο του Γκιννουνγκαγκάπ. Η σάρκα του έγινε η γη, τα κόκαλά του τα βουνά, τα δόντια του πέτρες. Από τα μαλλιά του φύτρωσαν δέντρα και κάμπιες από τη σάρκα του έγιναν η φυλή των νάνων. Οι θεοί τοποθέτησαν το κρανίο του Υμίρ στον ουρανό, υποστηριζόμενο από τέσσερις νάνους και τα μυαλά του έγιναν σύννεφα. Το αίμα του Υμίρ γέμισε τις λίμνες και τις θάλασσες.
Πύρρων

Ο Πύρρων ο Ηλείος (360 π.Χ. – 270 π.Χ.) ήταν Έλληνας φιλόσοφος, ιδρυτής της Σχολής του Σκεπτικισμού. Ιερεύς και περίφημος για την ψυχική του γαλήνη, συμπαθών της απλότητος των Κυνικών και επηρεασμένος από τον Δημόκριτο και τον σχετικισμό των Σοφιστών , κήρυξε μία αδιατάρακτη ηρεμία του θυμικού μέσω της διαρκούς αμφιβολίας και της παραιτήσεως από κάθε γνώμη ή ροπή («εποχή», αποφυγή κάθε κρίσεως) λόγω του παντελώς αδύνατου της σιγουριάς. 

Κατά τον Πύρρωνα, τίποτε δεν μπορεί να είναι καθαυτό (από μόνο του) ηθικά καλό ή κακό, ωραίο ή αισχρό, δίκαιο ή άδικο (καθώς η ανθρώπινη συμπεριφορά ρυθμίζεται από τη συμβατικότητα, "«νόμω και έθει»" , δηλαδή από την καθιερωμένη συνήθεια και το έθιμο). Βασικό αξίωμα των Σκεπτικών είναι η λεγόμενη "«Αρρεψία»" (αμφιβολία), ενώ ως το μόνο πραγματικό αγαθόν αναγνωρίζεται η Αρετή. Δεν μπορούμε να διακρίνουμε, μετρήσουμε και κρίνουμε τα πράγματα, που χαρακτηρίζονται "«αδιάφορα, αστάθμητα και ανεπίκριτα»". Ούτε τα δεδομένα των αισθήσεων, ούτε οι κρίσεις μας μπορεί να είναι αληθείς ή ψευδείς.Η διδασκαλία του Πύρρωνος άσκησε τεράστια επίδραση στη Μέση και Νεώτερη Ακαδήμεια απειλώντας τες μάλιστα με πιθανή αφομοίωση. 

" "Ο πολύς Ηλείος φιλόσοφος Πύρρων," υιός Πλειστάρχου, ο αρχηγός της "Πυρρωνείου φιλοσοφικής σκέψεως." Ήτο σύγχρονος του Μ. Αλεξανδρου, μεθ' ου συνεξεστράτευσε μέχρι των Ινδιών· ήτο πρότερον ζωγράφος και έπειτα τραπείς εις την φιλοσοφίαν εν τέλει έζη εν Ήλιδι τιμώμενος σφόδρα υπό των συμπολιτών αυτού· ήτο δε πένης, αλλά μετ' αταραξίας υπέμενε την πενίαν αυτού και απέθανε τω 275 ή 270 π. Χ. ενενηκοντούτης (Διογ. Λαέρτιος ΙΧ 62...). Ήτο μαθητής Δρύσωνος του Στύλπωνος και συνηκολούθησεν επί πολύ τον Ανάξαρχον, έσχε δε μαθητάς τους Τίμωνα Φλιάσιον και Φύλωνα Αθηναίον, αλλ' η σχολή αυτού δεν ανεπτύχθη ουδέ διήρκεσεν πολύ, ην κατόπιν ανέπτυξεν ο Αινεσίδημος. Είχε και αδελφήν την Φιλίσταν μαίαν. Ο Πύρρων ως φιλόσοφος έθετε τα πάντα εν αμφιβολία (σκεπτικισμός) λέγων: «ουδέν γιγνώσκομεν ασφαλώς· ούτε η αίσθησις ούτε η λογική σκέψις παρέχουσι βεβαιότητα, η μεν αίσθησις δεικνύει τα όντα ουχί πως έχουσιν αληθώς, αλλά πως εις ημάς φαίνονται, η δε λογική βασίζεται επί συνηθείας και νόμου». Εκ τούτου δε και νυν οι δυσπιστούντες εις πάντα λέγονται "Πυρρώνειοι· ήτο δε και απράγμων" και ατάραχος και ηθικός, εξ ου και ιερατικό αξίωμα εις αυτόν οι Ηλείοι έδωκαν και χάριν αυτού εδώρησαν ατέλειαν και τοις λοιποίς φιλοσόφοις. Γνωστή δ' είναι και η φράσις αυτού ότι «ουδέν διαφέρει ζην ή τεθνάναι». Ότε δε τις τον ηρώτησεν εκ τούτου «διατί λοιπόν δεν αποθνήσκει;» απήντησε: «διότι ουδέν διαφέρει» (Ιωαν. Στοβαίος τόμος 4 περί ζωής και θανάτου). Από το βιβλίο του Δ. Φ. Γυμνασιάρχου Γεωργίου Παπανδρέου «Η Ηλεία δια μέσου των αιώνων»
Δονούσα

thumb|right|200px|
Η θέση της Δονούσας στις Α. Κυκλάδες

Η Δονούσα γνωστή και ως Δενούσα, η Δόνουσα των αρχαίων, η Stenosa ή Spinosa των ξένων ναυτικών του ΙΘ΄αι. (Luigi Lamberti: Portolano del Mare Mediterraneo, Livorno 1856 τομ.ΙΙ σ.286) μαζί με την Αμοργό αποτελούν τα ανατολικότερα νησιά των Κυκλάδων.
ΕΟΚΑ Β΄

Η Ε.Ο.Κ.Α. Β΄ (Εθνική Οργάνωσις Κυπρίων Αγωνιστών Β΄) ήταν εθνικιστική ένοπλη παραστρατιωτική οργάνωση που δημιουργήθηκε στην Κύπρο το 1971. Ιδρύθηκε από τον Γεώργιο Γρίβα (Διγενή), με σκοπό την ένοπλη δράση για τη δημιουργία των προϋποθέσεων που θα οδηγούσαν στην ένωση της Κύπρου με την Ελλάδα, στην αρχή μέσω συνεργασίας με τον Αρχιεπίσκοπο και Πρόεδρο, Μακάριο, στη συνέχεια μέσω εκφοβισμού και τέλος μέσω της ένοπλης σύγκρουσης. Η ΕΟΚΑ Β' αντιτάχθηκε στην πολιτική του Μακαρίου, ο οποίος υποστήριζε την ακεραιότητα της Κυπριακής Δημοκρατίας και την πολιτική του εφικτού όσον αφορά στην ένωση της Κύπρου με την Ελλάδα. 

Η δράση της ΕΟΚΑ Β΄ ξεκίνησε με δολιοφθορά εγκαταστάσεων, κλοπή όπλων, εκρηκτικών υλών και ανατινάξεις αστυνομικών σταθμών και αυτοκινήτων. Αργότερα ενεπλάκη σε αιματηρές εμπλοκές, με νεκρούς, ενάντια σε υποστηρικτές του Μακαρίου.

Η ΕΟΚΑ Β΄ υποστήριξε το πραξικόπημα της 15ης Ιουλίου 1974 στην Κύπρο, ενώ έδρασε και κατά τη διάρκεια της Τουρκικής εισβολής, περίοδο κατά την οποία ευθύνεται για σφαγές αμάχων και άλλες ωμότητες. Επιπλέον, οι σφαγές που πραγματοποιήθηκαν από μέλη της οργάνωσης σε Τόχνη, Αλόα-Μαράθα και Σανταλάρη χαρακτηρίστηκαν έγκλημα κατά της ανθρωπότητας από τον ΟΗΕ.
Σιμπλίκιος

Ο Σιμπλίκιος ήταν νεοπλατωνικός φιλόσοφος του 6ου αιώνα, μέλος της Πλατωνικής Ακαδημίας στην Αθήνα και σημαντικότατος σχολιαστής έργων του Αριστοτέλη. Προερχόμενος από την Κιλικία, σπούδασε στην Αλεξάνδρεια και στη Αθήνα κοντά στον Αμμώνιο του Ερμείου και τον Δαμάσκιο. Όταν ο Βυζαντινός αυτοκράτορας Ιουστινιανός το 529, απαγόρεψε σε όσους δασκάλους της επικράτειας του δεν είχαν ασπαστεί τον χριστιανισμό «"την ανοσίαν Ελλήνων μανίαν διδάσκεσθαι"» ο Σιμπλίκιος, πιστός στις αρχές και τις ιδέες του, έμεινε ως το 532 σε αξιοπρεπή απομόνωση ασχολούμενος κυρίως με τη σύνταξη ενός ερμηνευτικού υπομνήματος στο "Εγχειρίδιον" του Επικτήτου. Το 532 ακολούθησε έξι από τους συνεργάτες του ακαδημαϊκούς στο ταξίδι του τους στην Περσία, ελπίζοντας, όπως και εκείνοι ότι εκεί θα βρισκόταν φιλόξενη στέγη για την ελληνική φιλοσοφία, αλλά ήδη τον επόμενο χρόνο επέστρεψε στην Αθήνα μαζί τους με γενική την απογοήτευση, την οποία μετρίαζε κάποια εγγύηση προσωπικής ασφάλειας, με τη μεσολάβηση του Πέρση μονάρχη Χοσρόη Α΄ στον Ιουστινιανό.

Ο Σιμπλίκιος, εκτός από το "«Εγχειρίδιον»" του Επικτήτου, συνέγραψε υπομνήματα στα "«Στοιχεία»" του Ευκλείδη, καθώς και στα έργα του Αριστοτέλη "«Φυσικά»", "«Κατηγορίες»", "«Περί ψυχής»" και "«Περί ουρανού»", όπου επιχειρείται η εναρμόνιση των διδασκαλιών του Πλάτωνα και του Αριστοτέλη στα κύρια σημεία τους. Μέσα από τα έργα του διασώθηκε ένα μεγάλο πλήθος αποσπασμάτων των Φυσικών ή «Προσωκρατικών» Φιλοσόφων.
Ανόρθωση Αμμοχώστου

Η Ανόρθωση Αμμοχώστου (επισήμως: Ανόρθωσις Αμμοχώστου) είναι ένας κυπριακός αθλητικός σύλλογος, ο οποίος προέρχεται από την πόλη της Αμμοχώστου. Σαν σωματείο είναι ανάμεσα στα τρία λαοφιλέστερα σωματεία. Μετά την τουρκική εισβολή στην Κύπρο, τον Ιούλιο του 1974, ο σύλλογος μετακόμισε στην Λάρνακα (τμήμα ποδοσφαίρου), στη Λεμεσό (τμήμα πετοσφαίρισης ανδρών) και στη Λευκωσία (τμήμα πετοσφαίρισης γυναικών). Σήμερα διατηρεί τμήματα ποδοσφαίρου, πετοσφαίρισης (ανδρών και γυναικών), ποδοσφαίρου σάλας, καλαθοσφαίρισης (ανδρών και γυναικών), χειροσφαίρισης, ποδηλασίας και δρομέων, ενώ παλαιότερα λειτουργούσαν τμήματα σκακιού, επιτραπέζιας αντισφαίρισης, μπόουλινγκ, χειροσφαίρισης γυναικών και υδατοσφαίρισης.

Ο σύλλογος ιδρύθηκε στις 30 Ιανουαρίου 1911 και αρχικά ασχολήθηκε με την πολιτική. Το όνομα «Ανόρθωσις» οφείλεται στο γεγονός ότι οι Βαρωσιώτες ήταν υποστηρικτές της πολιτικής του Ελευθέριου Βενιζέλου. Η ποδοσφαιρική ομάδα της Ανόρθωσης αποτελεί ένα από τα ιδρυτικά μέλη της Κυπριακής Ομοσπονδίας Ποδοσφαίρου. Το τμήμα ποδοσφαίρου της Ανόρθωσης κατέκτησε 13 φορές το πρωτάθλημα ποδοσφαίρου Κύπρου, 11 φορές το Κύπελλο Κύπρου και 7 φορές το Σούπερ Καπ Κύπρου.

Επίσης, ο σύλλογος ανέπτυξε και τα τμήματα πετοσφαίρισης ανδρών και γυναικών. Το τμήμα πετοσφαίρισης ανδρών κατέκτησε 20 φορές το πρωτάθλημα Κύπρου, 15 φορές το Κύπελλο Κύπρου και 7 φορές το Σούπερ Καπ Κύπρου, ενώ ήταν η μοναδική κυπριακή ομάδα πετοσφαίρισης ανδρών που συμμετείχε στο πρωτάθλημα Ελλάδος. Το τμήμα πετοσφαίρισης γυναικών κατέκτησε 7 φορές το πρωτάθλημα Κύπρου, 7 φορές το Κύπελλο Κύπρου και 9 φορές το Σούπερ Καπ Κύπρου.
Κίλικες

Οι Κίλικες ήταν λαός της Μικράς Ασίας, που από το όνομα του γενάρχη τους Κίλικα, τον γιο του Αγήνορα, αδελφό του Κάδμου και του Φοίνικα, πήραν το όνομά τους καθώς και η χώρα τους η Κιλικία (σύμφωνα με τοπική παράδοση που σημειώνει ο Ηρόδοτος Ζ-91).

Πρώτος που κάνει αναφορά γι΄ αυτό το λαό είναι ο Όμηρος στην Ιλιάδα Ζ΄397-415, όπου και αναφέρεται ως Βασιλιάς των Κιλίκων (""Κιλίκεσσ΄ άνδρεσσιν ανάσσων"), ο "μεγαλήτωρ"" Ηετίων, πατέρας της Ανδρομάχης, συζύγου του Έκτορα. O Στράβων αναφέρει ότι βασίλευαν δύο δυναστείες αυτή του Ηετίωνα και του Μύνητα, τους οποίους, κατά τον Τρωικό πόλεμο, φόνευσε ο Αχιλλέας.

Οι Κίλικες αποτελούσαν ένα κράμα γηγενών Πελασγικών φυλών της Μικράς Ασίας και Μυκηναίων - Αχαιών από τον Ελλαδικό χώρο. Σημαντικώτερες πηγές για την καταγωγή τους είναι ο Όμηρος στην Ιλιάδα, αλλά και ο περιηγητής Στράβων στα Γεωγραφικά τους. Εκ των αρχαίων κειμένων συμπεραίνεται ότι τα ονόματα των Κιλίκων ήσαν πανάρχαια Πελασγικά, αλλά και νεώτερα Μυκηναϊκά - Αχαϊκά. Οι Κίλικες υπήρξαν λαός πολεμικός και γι αυτό πολλές φορές έμειναν ανεξάρτητοι, έστω και αν η χώρα τους είχε καταληφθεί (βλ. σχετικά: Κιλικία). Εκτός των Ελληνικών αρχαίων κειμένων και η Παλαιά Διαθήκη αναφέρεται στην περιοχή της Κιλικίας, συγκεκριμένα σύμφωνα με το βιβλίο Α΄ Βασιλειών (10:28,29) ο Σολομώντας εφοδιαζόταν άλογα από τους Κίλικες, τα οποία στη συνέχεια εμπορευόταν σε περιοχές των Χετταίων και Αραμαίων.
Βάρνα

Η Βάρνα (βουλγαρικά: "Варна") είναι η μεγαλύτερη πόλη και καλοκαιρινό θέρετρο στη βουλγαρική ακτή της Μαύρης Θάλασσας, έχει πληθυσμό 357,198 κατοίκους και είναι η δεύτερη μεγαλύτερη πόλη της Βουλγαρίας μετά τη Σόφια. Είναι πρωτεύουσα της ομώνυμης επαρχίας και του Δήμου της Βάρνας και η δέκατη μεγαλύτερη πόλη στα Βαλκάνια μετά την Κωνσταντινούπολη, την Αθήνα, το Βουκουρέστι, το Βελιγράδι, τη Σόφια, τη Θεσσαλονίκη, το Ζάγκρεμπ, τα Σκόπια και τα Τίρανα. Αναφερόμενη συνήθως ως «Η Θαλάσσια Πρωτεύουσα» ή «Η Καλοκαιρινή Πρωτεύουσα» της Βουλγαρίας, η Βάρνα είναι μείζων τουριστικός προορισμός, αφετηρία για όλα τα θέρετρα στη Βουλγαρική Ακτή της Μαύρης Θάλασσας, περιλαμβάνοντας το Βουλγαρικό Λας Βέγκας - Χρυσή Ακτή, επιχειρηματικό και πανεπιστημιακό κέντρο, λιμάνι και έδρα του Βουλγαρικού Ναυτικού και της εμπορικής ναυτιλίας. Το 2008 η Βάρνα ορίστηκε έδρα της Ευρώ-Περιοχής της Μαύρης Θάλασσας από το Συμβούλιο της Ευρώπης. Ο πολιτισμός της Βάρνας κατέχει ένα ρεκόρ, ο αρχαιότερος χρυσός θησαυρός στον κόσμο ανακαλύφθηκε στη Νεκρόπολη της Βάρνας και αποτελείται από τεχνουργήματα χρονολογούμενα από το 4750 π.Χ. Η πόλη της Βάρνας έχει αδελφοποιηθεί με τον Πειραιά και την Καβάλα.
Αναγεννησιακή τέχνη

Η περίφημη [[Μόνα Λίζα]] του [[Λεονάρντο ντα Βίντσι]].
Με τον όρο Αναγεννησιακή τέχνη αναφερόμαστε στην καλλιτεχνική παραγωγή κατά την ιστορική περίοδο της Αναγέννησης. Ένα από τα κύρια χαρακτηριστικά της ήταν η ανανέωση των θεμάτων και της αισθητικής στην Ευρώπη. Η καλλιτεχνική παραγωγή την περίοδο αυτή είναι δύσκολο να οριοθετηθεί χρονικά, ωστόσο θεωρούμε πως ξεκίνησε στην Ιταλία τον 15ο αιώνα και διαδόθηκε στην υπόλοιπη Ευρώπη, με διαφορετικούς όμως ρυθμούς και σε διαφορετικό βαθμό ανάλογα με την γεωγραφική περιοχή. Τον 16ο αιώνα έφθασε σε πολλές χώρες στο απόγειό της.

Η Αναγεννησιακή τέχνη δεν χαρακτηρίστηκε από μια επιστροφή στο παρελθόν, αντίθετα, οι νέες τεχνικές σε συνδυασμό με το νέο πολιτικό, κοινωνικό και επιστημονικό πλαίσιο που διαμορφώθηκε εκείνη την εποχή, επέτρεψαν στους καλλιτέχνες να καινοτομήσουν. Επιπλέον, για πρώτη φορά, η τέχνη έγινε ιδιωτική, με την έννοια πως δεν διαμορφωνόταν από τη θρησκευτική ή πολιτική εξουσία, αλλά αποτελούσε προϊόν αποκλειστικά των ίδιων των καλλιτεχνών.
Γκαίμπεν

Το Γκαίμπεν (γερμανικά: SMS "Goeben") ήταν καταδρομικό μάχης του Γερμανικού Αυτοκρατορικού Ναυτικού κλάσης "Μόλτκε", εκ του πρωτοπόρου της σειράς ναυπήγησης, με σημαντική δράση στον Α΄ Παγκόσμιο Πόλεμο, και κατόπιν υπό το όνομα Γιαβούζ Σουλτάν Σελίμ (προς τιμή του Σελίμ Α΄) αποτέλεσε ναυαρχίδα του Οθωμανικού Αυτοκρατορικού Ναυτικού και στη συνέχεια΄ως Γιαβούζ του Τουρκικού Στόλου. Στην εποχή του χαρακτηριζόταν απλούστερα θωρηκτό. Το όνομά του δόθηκε προς τιμή του Πρώσου στρατάρχη Αυγούστου Καρόλου φον Γκαίμπεν (1816 – 1880) που είχε διακριθεί στον Γαλλοπρωσικό πόλεμο. 
* Το Γκαίμπεν, εκτός του ότι αποτέλεσε ένα από τη θρυλική επτάδα των θωρηκτών του γερμανικού καϊζερικού ναυτικού, υπήρξε το μακροβιότερο σε ενεργό υπηρεσία θωρηκτό πλοίο του κόσμου, υπερβαίνοντας κατά μία 10ετία μισόν αιώνα. Το πρόθεμα SMS (= Seiner Majestät Schiff) σημαίνει "Πλοίο της Αυτού Μεγαλειότητος", αντίστοιχο με το "HMS" των πλοίων του Βασιλικού Βρετανικού Ναυτικού, ή του ΒΠ (= Βασιλικό Πλοίο) του ελληνικού Βασιλικού Ναυτικού.
Βουλγαρική γλώσσα

Η Βουλγαρική γλώσσα (български език είναι μία Ινδοευρωπαϊκή γλώσσα, μέλος του Νοτίου κλάδου των Σλαβικών γλωσσών. Ανήκει επίσης στο βαλκανικό γλωσσικό δεσμό.

Είναι η επίσημη γλώσσα της Δημοκρατίας της Βουλγαρίας. Ομιλείται επίσης σε Καναδά, Ελλάδα (με τους Βούλγαρους μετανάστες και με τη μορφή της Πομάκικης), Ουγγαρία, Ισραήλ, Μολδαβία, Βόρεια Μακεδονία (κάποιοι θεωρούν τη γλώσσα της βουλγαρική διάλεκτο), Ρουμανία, Ρωσία, Σερβία και Μαυροβούνιο, Τουρκία, Ουκρανία, Ηνωμένο Βασίλειο και τις ΗΠΑ. Εκτιμάται πως διαθέτει συνολικά 10 εκατομμύρια γηγενείς ομιλητές.

Σε αντίθεση με την πλειοψηφία των σλαβικών γλωσσών, στη βουλγαρική γλώσσα ο πτώσεις των ουσιαστικών έχουν σχεδόν εξαφανιστεί, γι'αυτό και χρησιμοποιείται το οριστικό, το αόριστο και το λεγόμενο «μηδενικό» άρθρο. Με την εξαίρεση της βουλγαρικής και της κοντινής σε αυτή σλαβομακεδονικής, άλλες σλαβικές γλώσσες δεν έχουν άρθρα.
Φιλιππούπολη

Η Φιλιππούπολη (βουλγαρικά: Пловдив ), γνωστή και ως Πλόβντιβ ή Πλόβντιφ, είναι η δεύτερη μεγαλύτερη πόλη της Βουλγαρίας με πληθυσμό 341.567 κατοίκων το 2015, ενώ 544.628 ζουν στην αστική της περιοχή. Είναι σημαντικό οικονομικό, συγκοινωνιακό, πολιτιστικό και εκπαιδευτικό κέντρο.

Η Φιλιππούπολη έχει ενδείξεις κατοίκησης από την 6η χιλιετία π.Χ., με ίχνη Νεολιθικού από τα τέλη της 4ης χιλιετίας π.Χ. Το 12ο αιώνα π.Χ. το χωριό εξελίχθηκε σε πραγματική πόλη κατοικούμενη από Θράκες, κατατασσόμενη μεταξύ των αρχαιότερων πόλεων του κόσμου. Η πόλη ήταν γνωστή στη Δύση για το μεγαλύτερο μέρος της καταγεγραμμένης ιστορίας με το Ελληνικό της όνομα (Φιλιππούπολις). Η πόλη ήταν αρχικά Θρακικός οικισμός, που δέχθηκε αργότερα εισβολές Περσών, Ελλήνων, Κελτών, Ρωμαίων, Γότθων, Ούννων, Βουλγάρων, Ρώσων, Σταυροφόρων και Τούρκων. Στις 4 Ιανουαρίου 1878 η Φιλιππούπολη απελευθερώθηκε από την Οθωμανική κυριαρχία από το Ρωσικό στρατό. Παρέμεινε εντός των συνόρων της Βουλγαρίας μέχρι τον Ιούλιο του ίδιου χρόνου, οπότε έγινε πρωτεύουσα της αυτόνομης Οθωμανικής περιοχής της Ανατολικής Ρωμυλίας. Το 1885 η Φιλιππούπολη και η ίδια η Ανατολική Ρωμυλία έγιναν τμήμα της Βουλγαρίας.

Η Φιλιππούπολη βρίσκεται στη νοτιοκεντρική Βουλγαρία στις δύο όχθες του Ποταμού Έβρου. Η πόλη έχει αναπτυχθεί ιστορικά σε επτά λόφους, μερικοί από τους οποίους έχουν ύψος 250 μέτρα. Λόγω των λόφων αυτών η Φιλιππούπολη συχνά αναφέρεται στη Βουλγαρία ως «Επτάλοφος». 

Η Φιλιππούπολη φιλοξενεί πολιτιστικές εκδηλώσεις όπως η Διεθνής Εκθεση, το διεθνές θεατρικό φεστιβάλ "Σκηνή στο σταυροδρόμι" και το τηλεοπτικό φεστιβάλ "Το χρυσό στήθος". Υπάρχουν πολλά μνημεία διατηρούμενα από την αρχαιότητα, όπως το αρχαίο Ρωμαϊκό θέατρο, το Ρωμαϊκό ωδείο, το Ρωμαϊκό υδραγωγείο, το Ρωμαϊκό Στάδιο, το αρχαιολογικό σύνολο «Ειρήνη» και άλλα.

Το παλαιότερο Αμερικανικό εκπαιδευτικό ίδρυμα εκτός των Ηνωμένων Πολιτειών ιδρύθηκε στη Φιλιππούπολη το 1860 και αργότερα μεταφέρθηκε στη Σόφια - το σημερινό Αμερικανικό Κολλέγιο της Σόφιας.

Στις 5 Σεπτεμβρίου 2014 επελέγη ως Πολιτιστική πρωτεύουσα της Ευρώπης για το 2019.

Συνδέεται με αυτοκινητόδρομο ταχείας κυκλοφορίας (127 χιλιομέτρων) με τη Σόφια. Ο πληθυσμός της είναι κατεξοχήν Βουλγαρικός αλλά ζουν και μειονοτικοί πληθυσμοί Τσιγγάνων, Ελλήνων, Τούρκων, Εβραίων και Αρμενίων.

Η Φιλιππούπολη έχει αδελφοποιηθεί με τη Θεσσαλονίκη καθώς και με άλλες ευρωπαϊκές πόλεις.
Ουάλης

Ο Ουάλης ή Βάλης ("Flavius Iulius Valens", 328 – 9 Αυγούστου 378) ήταν Ρωμαίος αυτοκράτορας από το 364 έως το 378. Του δόθηκε το ανατολικό μισό της αυτοκρατορίας από τον αδελφό του, Ουαλεντινιανό Α', μετά την άνοδο του τελευταίου στο θρόνο. Ο Ουάλης, μερικές φορές γνωστός ως ο "τελευταίος αληθινός Ρωμαίος", ηττήθηκε και σκοτώθηκε στη μάχη της Αδριανούπολης, η οποία σημάδεψε την αρχή της κατάρρευσης της φθίνουσας Δυτικής Ρωμαϊκής Αυτοκρατορίας.
Ιουλιανός

Ο Ιουλιανός (Φλάβιος Κλαύδιος Ιουλιανός, Λατ. "Flavius Claudius Julianus", 331 ή 332 — 26 Ιουνίου 363), γνωστός ως Ιουλιανός ο Παραβάτης ή Ιουλιανός ο Αποστάτης, αλλά και Ιουλιανός ο Μέγας, ήταν Ρωμαίος αυτοκράτορας κατά την πρωτοβυζαντινή περίοδο και αξιοσημείωτος φιλόσοφος και συγγραφέας στην ελληνική γλώσσα. Συμβασίλευσε, ως Καίσαρας, με τον Κωνστάντιο Β´ από το 355 ως το 360 και μόνος του, ως Αύγουστος, από το 361 ως το 363. Ο Ιουλιανός ήταν ο τελευταίος αυτοκράτορας της Δυναστείας του Κωνσταντίνου και ο μοναδικός παγανιστής μετά τον Μέγα Κωνσταντίνο, ενώ καθιέρωσε τη χρήση του όρου "Έλληνας" ως παγανιστής, καθώς κατά την προσπάθεια επιβολής της παλιάς θρησκείας αυτοπροσδιοριζόταν ως "Έλληνας" εννοώντας πως ακολουθούσε τη θρησκεία των παγανιστών οι οποίοι έως τότε ήταν γνωστοί ως "Εθνικοί" και προσδίδοντας θρησκευτικό νόημα στη λέξη.
Ουαλεντινιανός Β΄

Ο Ουαλεντινιανός Β΄ ("Flavius Valentinianus", 371 - 15 Μαΐου 392) ήταν Ρωμαίος αυτοκράτορας από το 375 έως το 392.
Βαρκελώνη

Η Βαρκελώνη (Καταλανικά: bəɾsəˈlonə, ισπανικά: baɾθeˈlona) είναι πόλη της Ισπανίας και πρωτεύουσα της Αυτοδιοικούμενης Περιφέρειας της Καταλωνίας. Σήμερα αποτελεί τη δεύτερη σημαντικότερη πόλη του ισπανικού κράτους όσον αφορά τον πληθυσμό και την οικονομία μετά τη Μαδρίτη. Η μητροπολιτική της περιοχή έχει έναν πληθυσμό της τάξης των περίπου 4.8 εκατομμυρίων κατοίκων, οι οποίοι ζούνε στους 36 δήμους της αστικής της περιοχής, κάτι που την κάνει τη μεγαλύτερη μητρόπολη του ευρύτερου μεσογειακού χώρου, ενώ εντός της πόλης ζούνε περίπου 1.6 εκατομμύρια άνθρωποι.

Σήμερα η Βαρκελώνη είναι μια από τις πιο δημοφιλείς πόλεις για τουρισμό στην Ευρώπη, διαθέτοντας καλή ποιότητα ζωής και πλούσια πολιτιστική ζωή (στην πόλη έζησαν μεταξύ άλλων ο Σαλβαδόρ Νταλί, ο Ζουάν Μιρό, ο Αντόνι Γκαουντί και για ένα διάστημα ο Πάμπλο Πικάσσο). Η Βαρκελώνη, επίσης, διαθέτει μεσογειακό κλίμα, πολύ καλές ευκαιρίες διασκέδασης (πολλά μπαρ και κλαμπ) και ψυχαγωγίας ( όπως τα μουσεία MNAC και MACBA) και καλές θέσεις εργασίας. Το 1992, η καταλανική πρωτεύουσα διοργάνωσε την 25η θερινή Ολυμπιάδα.
The Legend of Zelda

Το The Legend of Zelda (ιαπωνικά: ゼルダの伝説, Χέπμπορν: "Zeruda no Densetsu") είναι σειρά βιντεοπαιχνιδιών δράσης περιπέτειας της εταιρίας Nintendo, σχεδιασμένη από τους Σιγκέρου Μιγιαμότο και Τακάσι Τεζούκα. Το πρώτο παιχνίδι της σειράς, με τον ομώνυμο τίτλο, κυκλοφόρησε το 1986 για το Nintendo Entertainment System και σημείωσε μεγάλη επιτυχία. Επίσης, το "The Legend of Zelda" έχει γίνει σειρά κινουμένων σχεδίων, που προβαλλόταν στην Ιαπωνία από το 1989 αλλά και κόμικ. Η σειρά των παιχνιδιών έχει στην Ιαπωνία τεράστια αναγνωρισιμότητα και επιτυχία, όμοια του "Mario" και των "Pokémon", όμως είναι εξαιρετικά δημοφιλής και σε ολόκληρο τον υπόλοιπο κόσμο, έχοντας λάβει πολλά βραβεία και εξαιρετικές κριτικές για τον επαναστατικό και ιδιόμορφο τρόπο διασκέδασης που προσφέρει.

Ο κάθε τίτλος αφορά στην αναζήτηση ενός νεαρού ξιφομάχου. Κατά την διάρκεια της αναζήτησης, ο πρωταγωνιστής πρέπει να αντιμετωπίσει δύσκολους αντιπάλους και να λύσει πολλούς γρίφους. Κάθε τίτλος αναφέρεται σε μια διαφορετική ιστορία, συνήθως σε διαφορετικό χώρο και χρόνο, που όμως συνδέεται με την ιστορία των προηγούμενων τίτλων. Ο πρωταγωνιστής τυχαίνει να ονομάζεται πάντα Link, όμως οι υπόλοιποι χαρακτήρες που εμφανίζονται σε κάθε παιχνίδι δεν είναι πάντα οι ίδιοι. Το 2011 εκδόθηκε από την ίδια την Nintendo το επίσημο χρονοδιάγραμμα των ιστοριών που εμπλέκονται σε κάθε τίτλο της σειράς, σε μορφή βιβλίου με τίτλο "Hyrule Historia".
Ηράκλειος

Ο Φλάβιος Ηράκλειος (575 - 11 Φεβρουαρίου 641) ήταν αυτοκράτορας της Βυζαντινής Αυτοκρατορίας από το 610 έως το θάνατό του το 641. Κατά τη βασιλεία του η ελληνική γλώσσα έγινε η επίσημη γλώσσα του βυζαντινού κράτους. Η άνοδος στην εξουσία άρχισε το 608, όταν ο ίδιος και ο πατέρας του, ο Ηράκλειος ο Πρεσβύτερος, οδήγησαν σε εξέγερση ενάντια στον μη δημοφιλή Αυτοκράτορα Φωκά.
Γρατιανός

Ο Γρατιανός ("Flavius Gratianus", 18 Απριλίου/23 Μαΐου 359 - 25 Αυγούστου 383) ήταν Ρωμαίος αυτοκράτορας από το 367 έως το 383. Ήταν γιος του Ουαλεντινιανού Α΄ και κυβέρνησε από το 375 μέχρι το 383.
Τα κίτρινα γάντια

Τα κίτρινα γάντια είναι ασπρόμαυρη ελληνική κινηματογραφική ταινία, του 1960, της Φίνος Φιλμς, με θέμα την παθολογική συζυγική ζήλια.
Οομότο

Η Οομοτό (, κατά γράμμα: "θεμέλιο"), γνωστή επίσης και ως Οόμοτο-κιόο (大本教) είναι μία Ιαπωνική θρησκεία, που συχνά κατηγοριοποιείται ως μία νέα ιαπωνική θρησκεία και παραφυάδα του Σιντοϊσμού. Η θρησκεία ιδρύθηκε το 1892 από τη "Ναό Ντέγκουτσι". Οι πνευματικοί ηγέτες του κινήματος υπήρξαν πάντα γυναίκες. Από το 2001 το κίνημα καθοδηγείται από την πέμπτη ηγέτη της, την "Κουρέναϊ Ντέγκουτσι".

Από την εποχή του δεύτερου ηγέτη της, του Ντεγκούτσι Ονισάμπουρο, η τεχνητή γλώσσα Εσπεράντο έχει παίξει μείζονα ρόλο στην θρησκεία Οομοτό. Από το 1924 η θρησκεία έχει εκδώσει βιβλία και περιοδικά στην Εσπεράντο, γεγονός που συνεχίζεται μέχρι σήμερα. Σχεδόν όλα από τα 45 000 ενεργά μέλη της Οομότο έχουν σπουδάσει ως ένα σημείο Εσπεράντο και περίπου 1000 έχουν καλή γνώση της γλώσσας.

Από το 1925 ως το 1933 η Οομοτό διατήρησε αποστολή στο Παρίσι, από όπου οι ιεραπόστολοί της ταξίδευαν στην Ευρώπη διαδίδοντας την πίστη πως ο Ονισάμπουρο Ντέγκουτσι ήταν ένας Μεσσίας ή "Μαϊτρέγια", που θα ένωνε τον κόσμο. Από το 1935 ως το 1942 το κίνημα υπέστη αυστηρές διώξεις στην Ιαπωνία και έχασε το δικαίωμα δράσης, αλλά από το 1950 επανενώθηκε.

Τα δύο βασικά κέντρα της Οομοτό βρίσκονται κοντά στην πόλη του Κιότο. Στην "Αγιάμπε" υπάρχει ναός για θρησκευτικές τελετουργίες και στην "Καμέοκα" υπάρχει αποστολή σε ένα μεγάλο πάρκο που περιλαμβάνει γραφεία, σχολεία, έναν εκδοτικό οίκο και βωμούς.

Η τέχνη παίζει βασικό ρόλο στην Οομοτό. Τα μέλη της επιθυμούν να ωραιοποιήσουν τον κόσμο με την τέχνη και πιστεύουν πως η τέχνη φέρνει τους ανθρώπους εγγύτερα στο θείο.

Τα μέλη της Οομοτό πιστεύουν σε διάφορους θεούς. Οι σπουδαιότεροι είναι οι "Οοκουνιτοκότατσι", "Ουσιτορά" και "Χιτσουτζισάρου", αλλά και ο Λ. Λ. Ζαμένχοφ, ο ιδρυτής της Εσπεράντο, θεωρείται θεός. Ωστόσο, όλοι αυτοί οι θεοί, συμπεριλαμβανομένου και του Ζαμένχοφ, θεωρούνται πτυχές ενός μοναδικού Μέγιστου Θεού.
Η θεία απ' το Σικάγο

Η θεία απ' το Σικάγο είναι ο τίτλος ελληνικής ασπρόμαυρης κινηματογραφικής ταινίας από τη Φίνος Φιλμ, έτους παραγωγής 1957. Η ταινία έκοψε 142.459 εισιτήρια, τα περισσότερα μεταξύ 31 ταινιών εκείνης της χρονιάς.
Θεοδόσιος Α΄

Ο Θεοδόσιος Α΄ ("Flavius Theodosius Augustus", 11 Ιανουαρίου 347 – 17 Ιανουαρίου 395), γνωστός και ως Μέγας Θεοδόσιος, ήταν Ρωμαίος αυτοκράτορας από το 379 έως το 395, ως ο τελευταίος αυτοκράτορας τόσο στο ανατολικό όσο και στο δυτικό ήμισυ της Ρωμαϊκής Αυτοκρατορίας. Αφού αποδέχθηκε το θρόνο, αγωνίστηκε εναντίον των Γότθων και άλλων βαρβάρων που εισέβαλαν στην αυτοκρατορία. 

Βασίλευσε ως συναυτοκράτορας αρχικά με το Γρατιανό και Ουαλεντινιανό Β΄ μέχρι το 383, στη συνέχεια μόνο με τον Ουαλεντινιανό Β΄ και από το 392 και μετά με συναυτοκράτορα τον γιο του Αρκάδιο. Υπήρξε ικανότατος στρατιωτικός αλλά ουσιαστικά άσκησε τη διοίκηση της αυτοκρατορίας όσο ο Ουαλεντινιανός Β' ήταν ανήλικος. Παντρεύτηκε αρχικά τη Φλασίλλα με την οποία απέκτησε τον Αρκάδιο, τον Ονώριο και την Αιλία Πουλχερία και αργότερα την αδερφή του Ουαλεντινιανού Γάλλα ή Γκάλλα, κόρη της Ιουστίνας από την οποία απέκτησε την Γάλλα Πλακιδία, ή Γκάλλα Πλακιντία.
Λουδοβίκος Λάζαρος Ζαμένχοφ

Ο Λουδοβίκος Λάζαρος Ζαμένχοφ (, 15 Δεκεμβρίου 1859 – 14 Απριλίου 1917) ήταν Πολωνός-Εβραίος οφθαλμολόγος, φιλόλογος και ο εμπνευστής της Εσπεράντο, της πλέον δημοφιλούς τεχνητής γλώσσας μέχρι σήμερα. Οι μητρικές του γλώσσες ήταν τα Πολωνικά, Ρώσικα και τα Εβραϊκά ανατολικής Ευρώπης αλλά μιλούσε με ευχέρεια επίσης Γερμανικά. Αργότερα έμαθε Γαλλικά, Ελληνικά, Λατινικά, Εβραϊκά και Αγγλικά, ενώ ανέπτυξε ενδιαφέρον και για τα Ιταλικά, Ισπανικά και Λιθουανικά.
Θερμοπύλες

thumb|right|Το στενό των Θερμοπυλών όπως είναι σήμερα. Τον καιρό που έγινε η Μάχη των Θερμοπυλών, η ακτή ήταν πολύ πιο κοντά στο βουνό.
Οι Θερμοπύλες είναι παραθαλάσσιο πέρασμα, στην Ελλάδα. Η περιοχή έχει πάρει το όνομά της από κοντινές πηγές θερμού νερού και από τα στενά και δύσβατα περάσματα από τα οποία μπορούσε να πλησιάσει κανείς την περιοχή, τις πύλες, οι οποίες ήταν η Ανατολική, η Μεσαία και η Δυτική.
Οι κύριες εορτές και ιερά στην [[αρχαία Ελλάδα]]. Στις Θερμοπύλες υπήρχε ιερό όπου τελούνταν λατρεία της [[Δήμητρα (μυθολογία)|Δήμητρας]]
Το όνομα αυτό φαίνεται να το έχει πάρει από τον μυθικό ήρωα Ηρακλή, ο οποίος έπεσε στα νερά των πηγών για να απαλλαγεί από τους πόνους που του είχε δημιουργήσει ο δηλητηριασμένος χιτώνας του Νέσσου που είχε κολλήσει στο σώμα του. Από τότε βγαίνουν οι αναθυμιάσεις από τις πηγές.

Το πέρασμα οδηγεί από τη Λοκρίδα στη Θεσσαλία, ανάμεσα από το όρος Οίτη και τον Μαλιακό κόλπο.

Για τους Αρχαίους Έλληνες ο χώρος αυτός ήταν ιερός. Εκεί υπήρχε και μια διπλή πηγή αφιερωμένη στην Περσεφόνη -η Σκυλλία πηγή, στους πρόποδες της χαράδρας, δίπλα στην Μεσαία Πύλη, το πιο στενό μέρος των Θερμοπυλών.

Οι Θερμοπύλες είναι κυρίως γνωστές εξαιτίας της Μάχης των Θερμοπυλών, το 480 π.Χ. μεταξύ των ελληνικών και περσικών στρατευμάτων.

Τον καιρό του Λεωνίδα, το 480 π.Χ., το πέρασμα ήταν ένα στενό μονοπάτι (περίπου 12 μέτρα πλάτος) κάτω από το λόφο, το οποίο επιχείρησαν να εκμεταλλευτούν στρατηγικά οι Έλληνες στρατιώτες για να εμποδίσουν τον υπεράριθμο περσικό στρατό. Σήμερα το πέρασμα των Θερμοπυλών φτάνει από 1.5 έως και 3 χιλιόμετρα πλάτος, εξαιτίας των αποθέσεων στις εκβολές του Σπερχειού.

Οι θερμές πηγές, από τις οποίες έχει πάρει το όνομα του το πέρασμα, υπάρχουν ακόμη στις παρυφές του λόφου.

Τέλος, όπως αναφέρει ο Κ. Καβάφης με την φράση "Τιμή σ' εκείνους όπου στην ζωή των ώρισαν και φυλάγουν Θερμοπύλες", η λέξη "Θερμοπύλες" σημαίνει η πίστη στις αρχές και στις αξίες, οι υψηλοί στόχοι.
Το ποντικάκι

Το ποντικάκι είναι ελληνική ταινία δράσης του 1954, σε παραγωγή Ανζερβός και σε σκηνοθεσία Νίκου Τσιφόρου και Γιώργου Ασημακόπουλου, με τους ίδιους να γράφουν και το σενάριο.

Η ταινία θεωρείται σταθμός για τον ελληνικό κινηματογράφο, διότι είναι η πρώτη αστυνομική ταινία που γυρίστηκε στην Ελλάδα, καθώς και το ντεμπούτο της Αλίκης Βουγιουκλάκη, αλλά και της Ρίκας Διαλυνά. Είναι κάτι πρωτόγνωρο για εκείνη την εποχή.
Θεόκλητος Φαρμακίδης

Ο Θεόκλητος Φαρμακίδης (1784 – 1860), κατά κόσμο "Θεοχάρης Φαρμακίδης", ήταν Έλληνας διδάσκαλος του Γένους, κορυφαίος νεοέλληνας διαφωτιστής, αγωνιστής της Ελληνικής Επανάστασης, λόγιος κληρικός και πρωτοπόρος εφημεριδογράφος.
Κότζακ

Κότζακ (Kojak στα Αγγλικά) ήταν αστυνομική τηλεοπτική σειρά στις ΗΠΑ που παρουσιάστηκε από το 1973 μέχρι το 1978 στο κανάλι CBS. Πρωταγωνιστής ήταν ο Τέλι Σαβάλας που υποδυόταν τον φαλακρό αστυνομικό της Νέας Υόρκης. Ο "Θήο Κότζακ" (Theo Kojak) παρουσιαζόνταν σαν λάτρης των γλειφιντζουριών και αγαπούσε την φράση: "Who loves ya, baby?". Η Ελληνική καταγωγή του Κότζακ, που στην πραγματικότητα ήταν και καταγωγή του Σαβάλλα, ήταν εμφανέστατη στην σειρά η οποία ήταν από τις πιο διάσημες στην περίοδο της δεκαετίας του 1970.

Ο χαρακτήρας του Θήο Κότζακ παρουσιάστηκε για πρώτη φορά το 1973 στην ταινία για τηλεόραση, "The Marcus-Nelson Murders" και ήταν τόσο επιτυχής που αμέσως έγινε τηλεοπτική σειρά. Στα αρχικά επεισόδια της σειράς ο Κότζακ κάπνιζε πολύ. Μετά όμως, για να συμβαδίζει η σειρά με την αντικαπνιστική εκστρατεία που κέρδιζε έδαφος στις ΗΠΑ, ο Κότζακ αποφάσισε να παραιτηθεί του καπνίσματος και έτσι άρχισε να χρησιμοποιεί τα γλειφιτζούρια σαν υποκατάστατο.

Χρόνια μετά το τέλος της σειράς, ο Σαβάλας έπαιξε τον ίδιο χαρακτήρα στην ταινία "The Belarus File" από το ομώνυμο μυθιστόρημα του John Loftus. (Ο Κότζακ δεν ήταν χαρακτήρας στο μυθιστόρημα). Επίσης έγιναν και άλλες ταινίες βασισμένες στον ίδιο χαρακτήρα το 1989 και το 1990. Ο Κότζακ επέστρεψε στην τηλεόραση για λίγο σε μια μικρή σειρά από ταινίες με τον επίσης «αστυνομικό δαιμόνιο» "Κολόμπο". 

Το Μάρτιο του 2005 μια νέα σειρά "Κότζακ" άρχισε στο δίκτυο USA Network. Σε αυτή την εκδοχή της σειράς, τον βασικό χαρακτήρα υποδύεται ο αφρο-αμερικανός ηθοποιός Ving Rhames. Ο χαρακτήρας αυτός διατηρεί την εμφάνιση του αρχικού Κότζακ καθώς και την χαρακτηριστική του φράση, ωστόσο συνολικά διαφέρει σημαντικά από τον Σαβάλα.

Η μουσική για την σειρά γράφτηκε, σε μεγάλο βαθμό από τον Γιάννη Κακαβά.

Κοτζακ
Σαλβαδόρ Νταλί

Ο Σαλβαδόρ Νταλί (πλήρες όνομα: "Salvador Felipe Jacinto Dalí i Domènech", Φιγέρες, 11 Μαΐου 1904 — Φιγέρες, 23 Ιανουαρίου 1989) ήταν ένας από τους σημαντικότερους Ισπανούς ζωγράφους. Συνδέθηκε με το καλλιτεχνικό κίνημα του υπερρεαλισμού, στο οποίο ανήκε για ένα διάστημα. Αποτελεί έναν από τους πιο γνωστούς ζωγράφους του 20ού αιώνα και μια πολύ εκκεντρική φυσιογνωμία της σύγχρονης τέχνης.
Helios Airways

μικρογραφία|Ο χάρτης της Helios Airways Flight 522 που συνετρίβη στις 14 Αυγούστου του 2005, κοντά στην κοινότητα του Γραμματικού στην Ελλάδα.
Η Helios Airways ήταν ιδιωτική αεροπορική εταιρεία με έδρα την Λάρνακα Κύπρου.

H εταιρεία ιδρύθηκε το 1999, και είναι η πρώτη κυπριακή ιδιωτική αεροπορική εταιρεία. Ο Ομιλος Libra Holidays εξαγόρασε την εταιρεία Helios τον Νοέμβριο του 2004. Τον Ιανουάριο του 2006 ιδρύθηκε η Αjet, θυγατρική κατά 100% της Libra, με στόχο την αντικατάσταση της Helios. Απώτερος στόχος ήταν να εξωραϊστεί το όνομα της Helios, το οποίο επλήγη από το αεροπορικό δυστύχημα της 14ης Αυγούστου 2005.
Super Nintendo Entertainment System

Το Super Nintendo Entertainment System (γνωστό και ως Super NES και SNES) είναι κονσόλα βιντεοπαιχνιδιών τέταρτης γενιάς της Nintendo που κυκλοφόρησε τον Νοέμβριο του 1990 στην Ιαπωνία, τη βόρεια και νότια Κορέα, το 1991 στη βόρεια Αμερική το 1992 στην Ευρώπη και την Αυστραλασία (Ωκεανία), και το 1993 στη νότια Αμερική. Το SNES είναι γνωστό στην Ιαπωνία ως Super Famicom (ιαπωνικά: スーパーファミコン, Χέπμπορν: Sūpā Famikon). Η έκδοση της κονσόλας για τη βόρεια Αμερική ήταν εντελώς διαφορετική από αυτή της Ιαπωνίας, καθώς η κονσόλα και τα χειριστήριά της είχαν διαφορετικό σχεδιασμό. Μέσα στο 1992, το SNES κυκλοφόρησε και στην Ευρώπη με σχεδιασμό ίδιο της ιαπωνικής του έκδοσης. Η παραγωγή της κονσόλας συνεχίστηκε μέχρι τις αρχές του 2003.
Ήρων

Ο Ήρων ο Αλεξανδρεύς (Αλεξάνδρεια, πιθ. 10 μ.Χ. - Αλεξάνδρεια, πιθ. 75 μ.Χ.) ήταν Έλληνας μηχανικός, γεωμέτρης και εφευρέτης, του οποίου η πιο διάσημη εφεύρεση ήταν η αιολόσφαιρα, η πρώτη ατμομηχανή στην παγκόσμια ιστορία. 

Υπήρξε διευθυντής της περίφημης Ανώτατης Τεχνικής Σχολής της Αλεξάνδρειας, το πρώτο πολυτεχνείο που είχε ιδρυθεί στο Μουσείο για μηχανικούς. Λέγεται ότι ακολουθούσε την θεωρία των ατόμων και τη Μηχανική Σύνταξη του Φίλωνα ενώ οι ιδέες του Κτησιβίου ήταν βάση για κάποια από τα έργα του.

Ήταν γνωστός και ως "Ήρων ο Κτησιβίου" (ως μαθητής, πιθανότατα, του μεγάλου μαθηματικού και εφευρέτη Κτησιβίου), και "Ήρων ο Μηχανικός".
Ρομανικές γλώσσες

Ρομανικές γλώσσες (επίσης λατινογενείς ή νεολατινικές γλώσσες) ονομάζονται οι γλώσσες που είναι απόγονοι της λατινικής. Οι γλώσσες αυτές πήραν μορφή σταδιακά μετά την αποσύνθεση της Ρωμαϊκής Αυτοκρατορίας και προήλθαν από την ομιλουμένη λατινική. Ορισμένες λατινογενείς γλώσσες συγκαταλέγονται σε αυτές με τους περισσότερους ομιλητές παγκοσμίως: (ισπανική, πορτογαλική, γαλλική). 

Πάνω από 1.2 δισεκατομμύρια άνθρωποι ομιλούν σήμερα κάποια ρομανική γλώσσα και αυτοί βρίσκονται κυρίως στην Ευρώπη, την Αμερική και την Αφρική, καθώς και σε διάφορες διάσπαρτες περιοχές ανά την υφήλιο.

Οι ρομανικές γλώσσες προέρχονται από τη δημώδη λατινική, δηλαδή τη γλώσσα που μιλούσαν οι στρατιώτες, οι άποικοι και οι δούλοι της Ρωμαϊκής αυτοκρατορίας. Η δημώδης λατινική διέφερε σημαντικά από τα κλασικά λατινικά των λογίων. Μεταξύ του 200 π.Χ. και 100 μ.Χ., η επέκταση της Ρωμαϊκής αυτοκρατορίας, συνεπικουρούμενη και από την πολιτική που ακολουθούσε σε θέματα δημόσιας διοίκησης και εκπαίδευσης, είχε ως αποτέλεσμα να γίνει η "δημώδης" λατινική κυρίαρχη διάλεκτος από την Ιβηρική χερσόνησο έως τις δυτικές ακτές της Μαύρης θάλασσας. Κατά τη διάρκεια της παρακμής και της διάσπασης της αυτοκρατορίας, η "δημώδης" λατινική εξελίχθηκε κατά τόπους και ανεξάρτητα. Αυτό είχε ως συνέπεια να εμφανιστούν δεκάδες διακριτές ρομανικές διάλεκτοι. Οι υπερπόντιες αυτοκρατορίες που ιδρύθηκαν από την Ισπανία, την Πορτογαλία και τη Γαλλία μετά τον 15ο αιώνα διέδωσαν τις ρομανικές γλώσσες και στις άλλες ηπείρους, σε σημείο που τα 2/3 των ομιλούντων ρομανική γλώσσα να βρίσκονται εκτός των τότε ορίων της Ρωμαϊκής αυτοκρατορίας.

Παρά τις πολλαπλές επιρροές που υπήρξαν από παλαιότερες τοπικές διαλέκτους τού υποστρώματος αλλά και από μεταγενέστερες εισβολές λαών με διαφορετική γλώσσα, η φωνολογία, η μορφολογία, το λεξικό και το συντακτικό όλων των ρομανικών γλωσσών προέρχεται κατά κύριο λόγο από τη "δημώδη" λατινική γλώσσα .
Δημήτριος Ράλλης

Ο Δημήτριος Ράλλης (1844 – 5 Αυγούστου 1921) ήταν Έλληνας πολιτικός, ο οποίος διετέλεσε πέντε φορές πρωθυπουργός της Ελλάδας, επικεφαλής βραχύβιων κυβερνήσεων (1897, 1905, 1909, 1910 και 1920).
Τζατζίκι

μικρογραφία|269x269εσ|Τζατζίκι
Το Τζατζίκι είναι ορεκτικό της ελληνικής κουζίνας. Έχει τουρκική προέλευση και το όνομά του προέρχεται από τη λέξη "cacık". Το κύριο συστατικό του είναι το στραγγιστό γιαούρτι, "σακούλας" όπως συνήθως λέγεται, στο οποίο προστίθενται τριμμένο αγγούρι, λιωμένο σκόρδο, άνηθος και λίγο ελαιόλαδο. Πέρα από την Ελλάδα και την Τουρκία, το τζατζίκι είναι γνωστό στο Ιράκ, ενώ είναι συγκρίσιμο και με το αϋράν ή το ραϊτά της Ινδίας.

Βιομηχανικά παράγεται με τη μίξη βακτηριακής καλλιέργειας γάλακτος, αγγουριού (Cucumis sativus) και σκόρδου (Allium vineale) σε προκαθορισμένη αναλογία των συστατικών.
Κούρεμα με την ψιλή

thumb|250px|Κούρεμα με την ψιλή
Το κούρεμα με την ψιλή είναι τρόπος κουρέματος, που ακολουθείται από νέους κυρίως άνδρες και φαίνεται ότι έγινε εξεζητημένη μόδα, προερχόμενη από τις ΗΠΑ και την Ευρώπη. Η κόμμωση αυτή γίνεται με τη χρήση κουρευτικής μηχανής, ηλεκτρικής σήμερα, στη "νούμερο 1 σκάλα" ή και χωρίς τις λεγόμενες "προστατευτικές σκάλες", οι οποίες κανονίζουν και το μήκος της κοπής. Ανάλογα με τον τύπο της κουρευτικής μηχανής, η αρίθμηση διαφέρει. Έτσι το 1 ή το 000 σε μερικές συσκευές είναι το πολύ κοντό κούρεμα, όπου φαίνεται το δέρμα του κεφαλιού, ενώ σε άλλες αυτή η εμφάνιση γίνεται με το 3 ή και μεγαλύτερα νούμερα.

Η ονομασία με την "ψιλή" προέρχεται από την προαναφερθείσα μηχανή. Αυτή ήταν στην αρχή χειροκίνητη και έκοβε τα μαλλιά ως το δέρμα. 
Χρησιμοποιούνταν μέχρι το 1965 για το κούρεμα των μαθητών στα Δημοτικά Σχολεία και στα Γυμνάσια, όπου ήταν και οι περισσότερες αντιδράσεις, ανάλογα με την ηλικία τους και την τάξη που βρίσκονταν, για λόγους υγιεινής (ψείρες).
Για τον ίδιο λόγο επιβλήθηκε και στους νεοσυλλέκτους στον ελληνικό στρατό, μέχρι που καταργήθηκε το 1982. Σε αρκετές χώρες, όπως στις ΗΠΑ, χρησιμοποιείται σήμερα για λόγους αποκοπής από το άτομο και καλύτερης εισαγωγής στην ομάδα, τόσο στο στρατό, στον οποίο ισχύει για τους νεοσυλλέκτους σε όλα τα Σώματα και Όπλα, όσο και στους κρατουμένους. To εν λόγω κούρεμα επίσης χρησιμοποιείται και από τους αθλητές, ως μέσο ενδυνάμωσης ή αφοσίωσης, εκτός από την ανάγκη για προβολή νέας εμφάνισης στο ευρύ κοινό .

Ένας από τους πιο γνωστούς μύθους είναι ότι το κούρεμα αυτό αποτελεί θεραπεία για τη φθειρίαση, ωστόσο αυτό δεν είναι αποτελεσματικό. Το κούρεμα απομακρύνει τις ψείρες και τις κόνιδες, όχι όμως και τα αυγά, τα οποία είναι προσκολλημένα στις τρίχες κοντά στο δέρμα.

Η πιο κοινή ονομασία του εν λόγω κουρέματος είναι "γουλί", από την ομοιότητα του κουρεμένου σύρριζα κεφαλιού με το ομώνυμο λαχανικό, που είναι λείο και γυμνό. Δεν είναι λίγες οι φορές που ως κόμμωση και εμφάνιση συγχέεται με το ξύρισμα του κεφαλιού.
Ρενιέ ντε Γκράαφ

Ο Ρενιέ ντε Γκράαφ (φλαμανδικά: "Reinier de Graaf", 30 Ιουλίου 1641 - 17 Αυγούστου 1673) ήταν Ολλανδός ιατρός και ανατόμος που έκανε σημαντικές ανακαλύψεις στην αναπαραγωγική βιολογία.
Ηλεκτροσυγκόλληση τόξου

thumb|200px|right|Ηλεκτροσυγκόλληση τόξου με χρήση αερίουΗ ηλεκτροσυγκόλληση τόξου είναι συγκόλληση τήξης, με θερμότητα η οποία παράγεται από ηλεκτρικό (ή βολταϊκό) τόξο. Με τις συγκολλήσεις αυτές επιτυγχάνεται η μόνιμη σύνδεση δύο μεταλλικών τεμαχίων ή η συμπλήρωση μιας κοιλότητας με πρόσθετο υλικό.

Για τις συγκολλήσεις αυτές χρησιμοποιείται η θερμότητα, που δημιουργείται από το ηλεκτρικό τόξο.Για τη αύξηση της θερμότητας χρησιμοποιούμε την ηλεκτροσυγκολλητική μηχανή η οποία αποτελείται από το πρωτεύον και δευτερεύον πηνίο. Σκοπος της μηχανής είναι να αυξήσουμε την ένταση και να μειώσουμε την τάση του ρεύματος. Η ένταση που περνάει από το ηλεκτροδιο είναι πολλά αμπέρ π.χ. 120 a για πάχος ηλεκτροδίου 2,5mm και έτσι τήκεται το ηλεκρόδιο.Επιπλέον με τη θερμότητα αυτή τα κομμάτια που πρόκειται να συνδεθούν τήκονται στην επιφάνεια, όπου θα γίνει η συγκόλληση και αναμειγνύονται με την λιωμένη κόλληση. Η συγκόλληση είναι αυτογενής, επειδή η κόλληση που χρησιμοποιείται είναι από το ίδιο υλικό με τα προς συγκόλληση τεμάχια.

Η ηλεκτροσυγκόλληση τόξου γίνεται συνήθως με μεταλλικό ηλεκτρόδιο, το οποίο συνήθως είναι η ίδια η κόλληση, η οποία τήκεται και γεμίζει το διάκενο μεταξύ των δύο τεμαχίων. Τα ηλεκτρόδια συνήθως είναι επενδεδυμένα με ένα υλικο το οποίο αφενός σχηματίζει προστατευτικό μανδύα από αέρια, αυτα τα αερια προστατευουν τη συγκολληση από το οξυγονο που υπαρχει στον αερα για να μην δημιουργηθει οξειδωση στην περιοχή συγκόλλησης και αφετέρου αποτρέπει τη δημιουργία φυσαλίδων μέσα στο συγκόλλημα. Έτσι οι κολλήσεις με επενδεδυμένα ηλεκτρόδια οδηγούν σε μεγαλύτερη μηχανική αντοχή της συγκόλλησης.


Κατηγορία:Μεταλλουργία
Νεχίρ Ερντογάν

Η Νεχίρ Ερντογάν ("Nehir Erdoğan", 16 Ιουνίου 1980) είναι Τουρκάλα ηθοποιός.
Ζοζέφ Ινιάς Γκιγιοτέν

O Ζοζέφ Ινιάς Γκιγιοτέν ("Joseph Ignace Guillotin", 28 Μαΐου 1738 – 26 Μαρτίου 1814) ήταν Γάλλος γιατρός και πολιτικός. Στην αρχή ήταν μοναχός του τάγματος των Ιησουιτών. Αργότερα ασχολήθηκε αποκλειστικά με την Ιατρική. Δίδαξε ως καθηγητής της Ανατομίας και Φυσιολογίας στην Ιατρική Σχολή του Παρισιού. Υποστήριξε θερμά τη Γαλλική Επανάσταση του 1789. Διετέλεσε βουλευτής του Παρισιού και μέλος της επιτροπής της συντακτικής συνέλευσης. Το 1789 ζήτησε τη θανατική ποινή και για τις δυο παρατάξεις και εισήγαγε την γκιλοτίνα (λαιμητόμο), που πήρε το όνομά του. Ο ίδιος είχε χαρακτηρίσει τη μηχανή αυτή «ανώδυνο θάνατο». Κατά την περίοδο της Τρομοκρατίας φυλακίστηκε, αλλά απελευθερώθηκε μετά την πτώση του Ροβεσπιέρου.
Βίκυ Μοσχολιού

Η Βίκυ Μοσχολιού (23 Μαΐου 1943 – 16 Αυγούστου 2005) ήταν Ελληνίδα τραγουδίστρια.
Κάρολος Φαβιέρος

Ο Κάρολος Φαβιέρος ("Charles Nicolas Fabvier") (Ποντ α Μουσόν, 1783 - Μπωσέν, 1855) ήταν Γάλλος φιλέλληνας στρατηγός και διοικητής του τακτικού στρατού της Ελλάδας κατά την Ελληνική Επανάσταση του 1821. Θεωρείται ο ικανότερος και ο πλέον αγαπητός από όλους τους φιλέλληνες αξιωματικούς που αγωνίσθηκαν στο πλευρό των Ελλήνων επαναστατών, στο διάστημα από το 1823 έως το 1828. Φορούσε φουστανέλα και στο κεφάλι έφερε σαρίκι, παρόμοιο εκείνων που φορούσαν οι στρατηγοί Νικηταράς και Μακρυγιάννης και γενικά είχε προσαρμοσθεί στη ζωή των αγωνιστών τόσο πολύ, ώστε κανείς, όταν τον έβλεπε, δεν ήταν δυνατό να αντιληφθεί πως δεν ήταν Έλληνας.
Αντουάν Λωράν Λαβουαζιέ

right|thumb|2000px|Ο Αντουάν Λωράν Λαβουαζιέ 
Ο Αντουάν Λωράν Λαβουαζιέ ("Antoine Laurent Lavoisier", 26 Αυγούστου 1743 - 8 Μαΐου 1794) ήταν Γάλλος χημικός. Θεωρείται ο πατέρας της σύγχρονης χημείας, καθώς θεμελίωσε με τις έρευνές του μια νέα αντίληψη στη μελέτη του φυσικού κόσμου και οδήγησε την ανθρώπινη σκέψη στην ορθολογική προσέγγιση των χημικών φαινομένων, σύμφωνα με τις επιταγές της εποχής του ορθού λόγου.
Οζγκούρ Τσεβίκ

Ο Οζγκούρ Τσεβίκ ("Özgür Çevik", 27 Μαΐου 1981) είναι Τούρκος ηθοποιός, τραγουδιστής και δύτης, ευρύτερα γνωστός στην Τουρκία και στην Ελλάδα από την τηλεοπτική σειρά "Τα σύνορα της αγάπης" (τουρκ. "Yabancı Damat"). Στη σειρά υποδυόταν τον Έλληνα Νίκο Αγγελόπουλο, ο οποίος παντρεύτηκε μια Τουρκάλα, την Ναζλί Μπακλαβατζίογλου (Νεχίρ Ερντογάν). Ο Τσεβίκ έγινε γνωστός από το Τούρκικο Fame Story ως τραγουδιστής ενώ έκανε σπουδές στη φιλοσοφία και ασχολείται με τις καταδύσεις. Το μικρό του όνομα σημαίνει «ελεύθερος».
Τζων Τσάντγουικ

Ο Τζων Τσάντγουικ ("John Chadwick", 21 Μαΐου 1920 – 24 Νοεμβρίου 1998) ήταν Άγγλος καθηγητής κλασσικής φιλολογίας και συνεργάτης του Μάικλ Βέντρις στην αποκρυπτογράφηση της Γραμμικής Β.
Πλούταρχος Βυζαντίου

Ο Πλούταρχος Βυζαντίου ήταν χριστιανός επίσκοπος του Βυζαντίου για δεκαέξι έτη (89 - 105), διαδεχόμενος τον Πολύκαρπο. Ετάφη στο ναό της Αργυρούπολης. Κατά την αρχιερατεία του εκδηλώθηκε ο διωγμός του αυτοκράτορα Τραϊανού το 98.
Ειρήνη Μερκούρη

Η Ειρήνη Μερκούρη (26 Μαΐου 1981) είναι Ελληνίδα τραγουδίστρια.
Σαρμπέλ

Ο Σαρμπέλ (14 Μαΐου 1981) είναι Κύπριος τραγουδιστής. Το πλήρες όνομά του είναι Σαρμπέλ-Μιχαήλ Μαρωνίτης.
Τοπολογικός χάρτης

Τοπολογικός χάρτης ονομάζεται ένας χάρτης ο οποίος έχει υποστεί γενίκευση των δεδομένων του σε τόσο μεγάλο βαθμό που διατηρούνται μόνο τα απολύτως απαραίτητα στοιχεία του. Σε αυτούς τους χάρτες η κλίμακα και ο προσανατολισμός των στοιχείων έχουν παραμορφωθεί, ενώ όμως παράλληλα διατηρούνται οι σχετικές θέσεις μεταξύ των σημείων.<br>

Το γνωστότερα ίσως παραδείγματα τοπολογικών χαρτών είναι οι χάρτες που απεικονίζουν τις γραμμές του μετρό. Σε αυτούς η γεωγραφική πραγματικότητα απεικονίζεται αρκετά απλοποιημένη, ενώ η σχετική θέση μεταξύ των γραμμών των συρμών και η θέση των σταθμών κατά μήκος των γραμμών παραμένουν οι σωστές.<br>

Η κατηγορία αυτή των χαρτών παίρνει το όνομά της από την έννοια της τοπολογίας των Μαθηματικών.